
ΤΕΥΧΟΣ ΔΕΥΤΕΡΟ 


Αρ 


. Φύλλου 256 


ΑΠΟΦΑΣΕΙΣ 

Αριθμ. αττόφ. (586) 

Οργάνωση, Δομής και Λειτουργίας Εσωτερικού Συ¬ 
στήματος Διασφάλισης Ποιότητας (ΕΣΔΠ) του Εθνι¬ 
κού και Καποδιστριακού Πανεπιστημίου Αθηνών. 

Η ΣΥΓΚΛΗΤΟΣ ΤΟΥ ΕΘΝΙΚΟΥ 

ΚΑΙ ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 

(συνεδρία της 23ης-11 -2017) 

Έχοντας υπόψη: 

1. Τις διατάξεις των άρθ. 1 έως 9 του ν. 3374/2005 
(ΦΕΚ 189/ 2005 τ.Α') «Διασφάλιση της ποιότητας στην 
ανώτατη εκπαίδευση. Σύστημα μεταφοράς και συσσώ¬ 
ρευσης πιστωτικών μονάδων - Παράρτημα διπλώματος». 

2. Τις διατάξεις των άρδ. 14 παρ. 1 έως 5, άρθ. 66 παρ. 1 
εδαφ. α, 2 εδαφ. β, γ, 3 εδαφ. α, β και παρ. 4, άρθ. 71, 
άρθ. 72 του ν. 4009/2011 (ΦΕΚ 195/2011, τ.Α') «Δομή, 
λειτουργία, διασφάλιση της ποιότητας των σπουδών και 
διεδνοποίηση των ανωτάτων εκπαιδευτικών ιδρυμά¬ 
των» και άρθ. 80 παρ. 22γ όπως αντικαταστάθηκε με το 
άρθ. 26 παρ. 6 του ν. 4386/2016 (ΦΕΚ 83/2016 τ.Α') «Ρυθ¬ 
μίσεις για την έρευνα και άλλες διατάξεις» 

3. Τις διατάξεις των άρθ. 8παρ.2 εδαφ. β, ιβ και άρθ. 13 
παρ. 2 εδαφ. ιβ του ν. 4485/2017 (ΦΕΚ 114/2017 τ.Α') 
«Οργάνωση και λειτουργία της ανώτατης εκπαίδευσης, 
ρυδμίσεις για την έρευνα και άλλες διατάξεις». 

4. Την από 24-7-2008 απόφαση της Πανεπιστημιακής 
Συγκλήτου με την οποία ιδρύθηκε Μονάδα Διασφάλισης 
Ποιότητας (ΜΟ.ΔΙ.Π). 

5. Την υπ'αριθ. ΣΙ 626/17-10-2014 απόφαση του Συμ¬ 
βουλίου Ιδρύματος «Συγκρότηση της Μονάδας Διασφά¬ 
λισης Ποιότητας (ΜΟ.ΔΙ.Π) του Εδνικού και Καποδιστρι- 
ακού Πανεπιστημίου Αδηνών» 

6. Την απόφαση της Διοικούσας Επιτροπής της ΜΟ.ΔΙ.Π 
ΕΚΠΑ, 3η συνεδρίαση ακαδ. έτους 2010-2011, πρακτικό 
αρ. 3/31-3-2011, όπως αυτή επικαιροποιήθηκε με νέα 
απόφαση της Διοικούσας Επιτροπής της ΜΟ.ΔΙ.Π ΕΚΠΑ 
κατά τη 2η συνεδρίαση ακαδ. έτους 2014-2015, πρακτικό 
αρ. 2/28-11-2014. 

7. Την από 23-11 -2017 απόφαση της Πανεπιστημιακής 
Συγκλήτου με την οποία εγκρίθηκε η Οργάνωση Δομής 
και Λειτουργίας του Εσωτερικού Συστήματος Διασφάλι¬ 
σης Ποιότητας (ΕΣΔΠ) του Πανεπιστημίου Αθηνών. 


8. Το γεγονός ότι με την παρούσα απόφαση δενπροκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

την Οργάνωση Δομής και Λειτουργίας Εσωτερικού Συ¬ 
στήματος Διασφάλισης Ποιότητας (ΕΣΔΠ) του Εθνικού 
και Καποδιστριακού Πανεπιστημίου Αθηνών, ως εξής: 

Άρθρο 1 

Σκοπός και πεδίο εφαρμογής του Εσωτερικού 

Συστήματος Διασφάλισης Ποιότητας 

(ΕΣΔΠ) του ΕΚΠΑ 

1. Στο Εθνικό και Καποδιστριακό Πανεπιστήμιο Αθη¬ 
νών διαμορφώνεται και εφαρμόζεται, με ευθύνη και 
πρωτοβουλίες της οικείας Μονάδας Διασφάλισης Ποι¬ 
ότητας (ΜΟ.ΔΙ.Π), Εσωτερικό Σύστημα Διασφάλισης Ποι¬ 
ότητας (ΕΣΔΠ), το οποίο καλύπτει όλο το φάσμα των 
λειτουργιών και δραστηριοτήτων του ιδρύματος. 

2. Σκοπός του ΕΣΔΠ είναι η επίτευξη υψηλής ποιότητας 
στη λειτουργία του Ιδρύματος και η συνεχής βελτίωση 
του εκπαιδευτικού και ερευνητικού έργου του, καθώς και 
η αποτελεσματική εργασία και απόδοση των υπηρεσιών 
του, σύμφωνα με τις διεθνείς πρακτικές, ιδίως εκείνες 
του Ευρωπαϊκού Χώρου Ανώτατης Εκπαίδευσης, και τις 
αρχές και κατευθύνσεις της ΑΔΙΠ. 

3. Το ΕΣΔΠ ΕΚΠΑ περιλαμβάνει όλες εκείνες τις διεργα¬ 
σίες και διαδικασίες που απαιτούνται από το ίδρυμα για 
την συστηματική εφαρμογή της διασφάλισης ποιότητας 
με σκοπό τη βελτίωση του όλου εκπαιδευτικού και ερευ¬ 
νητικού έργου που συντελείται στο ΕΚΠΑ, και ειδικότερα 
την εφαρμογή διαδικασιών πιστοποίησης των προγραμ¬ 
μάτων σπουδών του όπως απαιτεί η νομοθεσία. 

4. Το πεδίο εφαρμογής του ΕΣΔΠ είναι η ακαδημαϊκή 
πιστοποίηση των Προγραμμάτων Σπουδών του Ιδρύμα¬ 
τος, η πιστοποίηση του ΕΣΔΠ καθώς και η εφαρμογή της 
διασφάλισης ποιότητας στις ακαδημαϊκές και υπηρεσι¬ 
ακές μονάδες και το ανθρώπινο δυναμικό. Ειδικότερα, 
τα επίπεδα εφαρμογής των διαδικασιών Διασφάλισης 
Ποιότητας είναι το διδακτικό, το ερευνητικό και το δι¬ 
οικητικό έργο. 

Άρθρο 2 

Δομή του ΕΣΔΠ ΕΚΠΑ 

1. Η δομή του ΕΣΔΠ περιλαμβάνει διεργασίες, διαδι¬ 
κασίες και οδηγίες εργασίας οι οποίες συνδέονται και 
αλληλεπιδρούν μεταξύ τους ώστε να παράγονται τα επι- 

μέρους και τα συνολικά αποτελέσματα της λειτουργίας 
του Συστήματος. 

2. Οι «διεργασίες» αποτελούν τη σημαντικότερη απο¬ 
τύπωση των λειτουργιών που απαιτούνται για την εφαρ¬ 
μογή του Εσωτερικού Συστήματος Διασφάλισης Ποιότη¬ 
τας του ΕΚΠΑ. Οι διεργασίες είναι οι οργανικές ενότητες 
του Συστήματος οι οποίες αντιστοιχούν στις απαιτήσεις 
του προτύπου. Οι διεργασίες προσλαμβάνουν τα οικεία 
εισερχόμενα δεδομένα του Ιδρύματος και αποδίδουν 
αντίστοιχα ή σχετικά με τη διεργασία αποτελέσματα. 

3. Η «διαδικασία» είναι ο τρόπος με τον οποίο υλοποιεί¬ 
ται η διεργασία. Η διαδικασία έχει έναρξη, τέλος και στά¬ 
δια. Κάθε «διεργασία» συντίθεται από «διαδικασίες», οι 
οποίες εξειδικεύουν το υπερκείμενο, (τη διεργασία) και 
αποτελούν ουσιαστικά τμήματα της («υποδιεργασίες»). 

4. Η «οδηγία εργασίας» είναι η περιγραφή κάποιου/ων 
σταδίου/ων της διαδικασίας με τη μορφή αναλυτικών 
βημάτων και έχει ως σκοπό την υλοποίηση της. 

5. Η «τεκμηρίωση» κάθε διεργασίας υλοποιείται από 
τα αναγκαία έγγραφα και αρχεία σε ηλεκτρονική ή/και 
έντυπη μορφή. 

6. Τα «Μέσα αξιολόγησης της διεργασίας».Τα αποτελέ¬ 
σματα της διεργασίας μπορούν να αξιολογούνται με τη 
χρήση δεικτών οι οποίοι θα προσδιοριστούν στο πλαίσιο 
του εγχειριδίου ποιότητας του ΕΣΔΠ του Ιδρύματος (Κθγ 
ΡθίΤοπτίΒηςθ Ιηόίς3ΐθΓ5 ΚΡΙ'5 - Δείκτες Επιδόσεων). 

Άρθρο 3 

Βασικές Διεργασίες του Εσωτερικού Συστήματος 

Διασφάλισης Ποιότητας (ΕΣΔΠ) του ΕΚΠΑ 

1. Οι βασικές διεργασίες του Εσωτερικού Συστήματος 
Διασφάλισης Ποιότητας του ΕΚΠΑ είναι οι εξής: 

(α) Η Πολιτική διασφάλισης ποιότητας και η στοχοθε- 
σία για το εκπαιδευτικό, ερευνητικό και διοικητικό έργο 
του Ιδρύματος, 

(β) Η συλλογή και αποδελτίωση των ετήσιων εσωτε¬ 
ρικών εκθέσεων και των εκθέσεων εσωτερικής αξιο¬ 
λόγησης όλων των ακαδημαϊκών μονάδων και λοιπών 
υπηρεσιών του Ιδρύματος, 

(γ) Η Εσωτερική Αξιολόγηση των ακαδημαϊκών και 
διοικητικών δραστηριοτήτων, 

(δ) Η Συλλογή δεδομένων ποιότητας και η λειτουργία 
του πληροφοριακού συστήματος 
(ε) Η Διάθεση και διαχείριση πόρων 
(στ) Η Εξωτερική Αξιολόγηση και Πιστοποίηση του 
ΕΣΔΠ και των Προγραμμάτων Σπουδών του Ιδρύματος 
(ζ) Η Δημοσιοποίηση Πληροφοριών 

2. Οι διεργασίες, διαδικασίες και η τεκμηρίωση του Συ¬ 
στήματος αποτυπώνονται και περιγράφονται αναλυτικά 
στο εγχειρίδιο ποιότητας του ΕΣΔΠ το οποίο εγκρίνει 
και αναθεωρεί η ΜΟΔΙΠ όποτε αυτό κρίνεται αναγκαίο. 

Άρθρο 4 

Εγχειρίδιο Ποιότητας του ΕΣΔΠ ΕΚΠΑ 

1. Στο Εγχειρίδιο Ποιότητας περιέχεται η πολιτική 
ποιότητας του ιδρύματος, η δέσμευση της διοίκησης, 
η οργάνωση και οι επί μέρους πολιτικές για κάθε δρα¬ 
στηριότητα που καλύπτει το Σύστημα Ποιότητας. Πιο 
συγκεκριμένα καταγράφονται και αποτυπώνονται: 


(α) Σαφείς και καθορισμένοι στόχοι για τη διασφάλιση 
και τη συνεχή βελτίωση της ποιότητας των προγραμμά¬ 
των σπουδών και των υποστηρικτικών υπηρεσιών και 
δομών του Ιδρύματος. 

(β) Η διαδικασία σχεδιασμού πολιτικής, η οργάνωση 
και διαδικασία λήψης αποφάσεων για τη συνεχή βελτίω¬ 
ση της ποιότητας, η διαδικασία εφαρμογήςτης πολιτικής 
για τη συνεχή βελτίωση της ποιότητας και 

(γ) Το πώς συνάγεται και διατυπώνεται η τεκμηριω¬ 
μένη βελτίωση της ποιότητας λόγω της εφαρμογής της 
πολιτικής ποιότητας. 

2. Στο Εγχειρίδιο Ποιότητας περιγράφονται αναλυτικά 
οι διεργασίες και οι διαδικασίες του ΕΣΔΠ και περιγρά- 
φεται ο τρόπος εκτέλεσης των εργασιών που υλοποιούν 
τις αντίστοιχες πολιτικές του Εσωτερικού Συστήματος 
Διασφάλισης Ποιότητας. 

3. Στο Εγχειρίδιο Ποιότητας περιλαμβάνεται και μια 
σειρά εντύπων τεκμηρίωσης και ροής πληροφοριών, 
καθώς και οι προϋποθέσεις για την τήρηση έντυπου και 
ηλεκτρονικού αρχείου. 

Άρθρο 5 

Η Πολιτική Διασφάλισης Ποιότητας του Εθνικού 
και Καποδιστριακού Πανεπιστημίου Αθηνών 

Ι.Το Εθνικό και Καποδιστριακό Πανεπιστήμιο Αθη¬ 
νών έχει αναπτύξει και εφαρμόζει συγκεκριμένη επίση¬ 
μη πολιτική Διασφάλισης Ποιότητας, η οποία αποτελεί 
μέρος της στρατηγικής του. Η πολιτική αυτή βρίσκεται 
δημοσιευμένη στην επίσημη ιστοσελίδα καθώς και στην 
ιστοσελίδα της Μονάδας Διασφάλισης Ποιότητας του 
Ιδρύματος. 

2. Στην ανάπτυξη και εφαρμογή της πολιτικής αυτής, 
με τις κατάλληλες δομές και διαδικασίες, συμμετέχουν 
όλοι οι ενδιαφερόμενοι εσωτερικοί παράγοντες (Όργα¬ 
να Διοίκησης, Μέλη ΔΕΠ και Ερευνητές, Εργαζόμενοι, 
Φοιτητές όλων των προγραμμάτων Σπουδών και λοιπά 
ενδιαφερόμενο μέρη). 

3. Η πολιτική του Ιδρύματος για την Διασφάλιση Ποι¬ 
ότητας και η στρατηγική εφαρμογήςτης υλοποιούνται 
μέσω της Μονάδας Διασφάλισης Ποιότητας (ΜΟ.ΔΙ.Π) 
ΕΚΠΑ. 

(α) Η Μονάδα αυτή αποτελεί δομή του ιδρύματος, 
και δημιουργήθηκε στις 24 Ιουλίου 2008 με σκοπό την 
οργάνωση, τον συντονισμό και την υλοποίηση των δι¬ 
αδικασιών Αξιολόγησης και Διασφάλισης Ποιότητας σε 
πλήρη εναρμόνιση και συμφωνία με τις απαιτήσεις του 
θεσμικού πλαισίου που ισχύει στην Ελλάδα. 

(β) Η ΜΟ.ΔΙ.Π ΕΚΠΑ έχει την ευθύνη για την οργάνωση 
και εφαρμογή στο Ίδρυμα του Εσωτερικού συστήματος 
Διασφάλισης Ποιότητας (ΕΣΔΠ), με συγκεκριμένες αρχές, 
κριτήρια, κανονισμούς και διαδικασίες συντήρησης και 
διαρκούς βελτίωσης. 

(γ) Η ΜΟ.ΔΙ.Π ΕΚΠΑ είναι υπεύθυνη για την παρακο¬ 
λούθηση και τον έλεγχο της ποιοτικής λειτουργίας του 
ιδρύματος σε όλα τα επίπεδα. 

4. Το Εσωτερικό Σύστημα Διασφάλισης Ποιότητας του 
ΕΚΠΑ συντάχθηκε σύμφωνα με τις διεθνείς πρακτικές, ιδί¬ 
ως εκείνες του Ευρωπαϊκού Χώρου Ανώτατης Εκπαίδευ¬ 
σης, και τις αρχές και κατευθύνσεις της ΑΔΙΠ (άρθρο 14,1 
ν.4009/2011). 

5. Για τη διασφάλιση και συνεχή βελτίωση της ποιό¬ 
τητας του εκπαιδευτικού και ερευνητικού έργου, καθώς 
και για την αποτελεσματική λειτουργία και απόδοση των 
υπηρεσιών του, το Ίδρυμα συμμορφώνεται με τα κριτή¬ 
ρια που ορίζονται στο άρθρο 72.2 του νόμου 4009/2011, 

6. Οι βασικοί άξονες πάνω στους οποίους δομείται η 
πολιτική Διασφάλισης και Βελτίωσης της Ποιότητας του 
ΕΚΠΑ είναι οι εξής: 

(α) Η συνεχής αναμόρφωση και βελτίωση των προ¬ 
γραμμάτων σπουδών του Ιδρύματος. 

(β) Η ενίσχυση της φοιτητοκεντρικής μάθησης στον 
σχεδίασμά των προγραμμάτων σπουδών 
(γ) Η βελτίωση της απόδοσης και της επίδοσης των 
φοιτητών που συμμετέχουν στα προγράμματα σπουδών 
του Ιδρύματος, 

(δ) Η μείωση του ποσοστού των φοιτητών που εγκατα¬ 
λείπουν ή αργούν να ολοκληρώσουν τις σπουδές τους. 

(ε) Η ενίσχυση του πολυεπίπεδου ερευνητικού έργου 
στο Ίδρυμα 

(στ) Η παραγωγή περισσότερων και σημαντικής επί¬ 
δρασης άρθρων σε διεθνή επιστημονικά περιοδικά, 

(ζ) Η συνεχής βελτίωση των συνθηκών εργασίας του 
επιστημονικού και διοικητικού προσωπικού του Ιδρύματος 
(η) Επίλυση προβλημάτων υποδομής (π.χ. κτηριακών 
προβλημάτων), 

(θ) Η ανάπτυξη συνεργιών μεταξύ των Τμημάτων των 
Σχολών του ΕΚΠΑ σε προπτυχιακά και μεταπτυχιακά 
προγράμματα σπουδών 

(ι) Η ενίσχυση των προγραμμάτων διακρατικής συνερ¬ 
γασίας που προβλέπουν την κινητικότητα φοιτητών και 
διδακτικού προσωπικού, 

(ια) Η ενίσχυση συνεργασιών με άλλα ιδρύματα του 
εξωτερικού και του εσωτερικού, η διάχυση και η ενίσχυ¬ 
ση ερευνητικών έργων και συνεργιών, καθώς επίσης και 
η βελτίωση της παραγωγής ερευνητικού έργου, 

(ιβ) Η ανάπτυξη της εξωστρέφειας των Σχολών και των 
Τμημάτων, 

(ιγ) Η προσέλκυση μελών ΔΕΠ υψηλού επιπέδου από 
την Ελλάδα και το εξωτερικό. 

(ιδ) Η συνεργασία με τους συντάκτες των πινάκων πα¬ 
γκόσμιας κατάταξης Πανεπιστημίων για την καλύτερη 
προβολή της ποιότητας του Ιδρύματος διεθνώς, 

(ιε) Η επίλυση προβλημάτων που αφορούν την υλο¬ 
ποίηση του διοικητικού έργου, 

(ιστ) Η εφαρμογή μέτρων μείωσης των ρύπων και της 
περιβαλλοντικής επιβάρυνσης που προκαλεί το Πανεπι¬ 
στήμιο λόγω της λειτουργίας του. 

(ιζ) Η δημιουργία νέων, ιδίως διακλαδικών ή και διι- 
δρυματικών Προγραμμάτων Μεταπτυχιακών Σπουδών, 
(ιη) Η αξιοποίηση εναλλακτικών πηγών χρηματοδότη¬ 
σης (συμμετοχή σε διεθνή προγράμματα, αυτοχρηματο- 
δοτούμενα προγράμματα σπουδών, χορηγίες/δωρεές). 


(ιθ) Η βελτίωση της οργάνωσης και παροχής προγραμ¬ 
μάτων Δια Βίου Μάθησης, 

(κ) Η συνεχής οργάνωση και υλοποίηση δραστηρι¬ 
οτήτων άμεσης και έμμεσης υποστήριξης ευάλωτων 
κοινωνικών ομάδων, 

(κα) Η αξιοποίηση του δικτύου αποφοίτων του Ιδρύ¬ 
ματος στην υπηρεσία των ακαδημαϊκών και κοινωνικών 
στόχων του. 

Άρθρο 6 

Μονάδα Διασφάλισης Ποιότητας (ΜΟ.ΔΙ.Π) ΕΚΠΑ 

1. Την ευθύνη για την οργάνωση και εφαρμογή στο 
ΕΚΠΑ του Εσωτερικού Συστήματος Διασφάλισης Ποιότη¬ 
τας, με συγκεκριμένες αρχές, κριτήρια και κανονισμούς 
έχει η Μονάδα Διασφάλισης της Ποιότητας (ΜΟ.ΔΙ.Π.). 

2. Η ΜΟ.ΔΙ.Π ΕΚΠΑ αποτελεί όργανο της κεντρικής 
διοίκησης του ΕΚΠΑ και λειτουργεί ως αυτοτελές Γρα¬ 
φείο- Μονάδα το οποίο υπάγεται στις Αρμοδιότητες του 
Γραφείου Πρύτανη ή του Γραφείου του εκάστοτε Αναπλη¬ 
ρωτή Πρύτανη /Αντιπρύτανη Ακαδημαϊκών Υποθέσεων. 

3. Η ΜΟ.ΔΙ.Π ΕΚΠΑ δημιουργήθηκε με απόφαση της 
Συγκλήτου του ΕΚΠΑ στις 24 Ιουλίου 2008 με σκοπό την 
οργάνωση, τον συντονισμό και την υλοποίηση των διαδι¬ 
κασιών Αξιολόγησης και Διασφάλισης Ποιότητας σε πλή¬ 
ρη εναρμόνιση και συμφωνία με τις απαιτήσεις του θε¬ 
σμικού πλαισίου που ισχύει στην Ελλάδα (ν. 3374/2005, 
ν.4009/2011, ν.4485/2017). 

4. Η επιτυχία του έργου της ΜΟ.ΔΙ.Π ΕΚΠΑ εξαρτάται 
(άρθρο 14.4 ν.4009/2011) από: 

(α) Την συνεργασία με την ΑΔΙΠ, 

(β)Την ανάπτυξη πληροφοριακού συστήματος διαχεί¬ 
ρισης των δεδομένων της λειτουργίας του Ιδρύματος, 

(γ)Την συστηματική παρακολούθηση και δημοσιοποίη¬ 
ση στον ιστότοπο του ιδρύματος των σχετικών με την αξι¬ 
ολόγηση του διαδικασιών και των αποτελεσμάτων τους. 

Άρθρο 7 

Αρμοδιότητες της ΜΟ.ΔΙ.Π ΕΚΠΑ 

Η Μονάδα Διασφάλισης Ποιότητας Εθνικού και Καπο- 
διστριακού Πανεπιστημίου Αθηνών έχει τις ακόλουθες 
αρμοδιότητες: 

Ί. Συνεργάζεται με την Αρχή Διασφάλισης και Πιστο¬ 
ποίησης της Ποιότητας στην Ανώτατη Εκπαίδευση (ΑΔΙΠ) 

2. Συγκροτεί ομάδες εργασίας από ειδικούς επιστήμο¬ 
νες, μέλη της ακαδημαϊκής κοινότητας, στις οποίες θα 
γίνει ανάθεση σχεδιασμού, ανάπτυξης και επεξεργασίας 
επί μέρους ενοτήτων του εσωτερικού συστήματος Δια¬ 
σφάλισης Ποιότητας του ιδρύματος. 

3. Αναπτύσσει συγκεκριμένη πολιτική και στρατηγική 
και εφαρμόζει τις απαραίτητες διαδικασίες για τη συνεχή 
βελτίωση της ποιότητας έργου και των υπηρεσιών του 
Ιδρύματος. 

4. Οργανώνει και επιμελείται τη λειτουργία και τη συνε¬ 
χή βελτίωση του εσωτερικού συστήματος διασφάλισης 
ποιότητας του Ιδρύματος. 

5. Συντονίζει και υποστηρίζει τις διαδικασίες εσωτε¬ 
ρικής και εξωτερικής αξιολόγησης των ακαδημαϊκών 
μονάδων του Ιδρύματος. 

6. Υποστηρίζει τις διαδικασίες αυτές και την πιστοποί¬ 
ηση των προγραμμάτων σπουδών και του εσωτερικού 
συστήματος διασφάλισης ποιότητας του Ιδρύματος, στο 
πλαίσιο των αρχών, κατευθύνσεων και οδηγιών της ΑΔΙΠ. 

7. Υποστηρίζει και επιμελείται τη σύνταξη συνολικής 
Εσωτερικής Έκθεσης Αυτοαξιολόγησης του Ιδρύματος 
την οποία και υποβάλλει στην ΑΔΙΠ κάθε τέσσερα χρόνια. 

8. Υποστηρίζει τη διαδικασία της Ιδρυματικής Εξωτε¬ 
ρικής Αξιολόγησης και συνεργάζεται με την ΑΔΙΠ για την 
υλοποίηση της σε προγραμματισμένο χρόνο. 

9. Αναπτύσσει και συντηρεί πληροφοριακό σύστημα 
διαχείρισης των δεδομένων της αξιολόγησης τα οποία 
υποβάλλει περιοδικά στην ΑΔΙΠ. 

10. Παρακολουθεί, επιμελείται, συντονίζει και φροντίζει 
γιατην έγκαιρη σύνταξη και υποβολή κατ'έτος των εσωτε¬ 
ρικών εκθέσεων των Ακαδημαϊκών μονάδων του Πανεπι¬ 
στημίου, οι οποίες προβλέπονται από την οικεία νομοθεσία. 

11. Συνεργάζεται με τις ακαδημαϊκές μονάδες του Πα¬ 
νεπιστημίου κατά τη διενέργεια εκ μέρους τους της εσω¬ 
τερικής τους αξιολόγησης καθώς και με τις για το σκοπό 
αυτό συγκροτούμενες Ομάδες Εσωτερικής Αξιολόγησης 
ή Ειδικές Ομάδες Αξιολόγησης. 

12. Συγκεντρώνει τις ανωτέρω εσωτερικές εκθέσεις κα¬ 
θώς και τις εκθέσεις συνολικής εσωτερικής αξιολόγησης 
και τις διαβιβάζει στην Αρχή Διασφάλισης Ποιότητας, 
όταν αυτό απαιτείται. 

13. Συγκεντρώνει τις τελικές εκθέσεις εξωτερικής αξι¬ 
ολόγησης και τις διαβιβάζει στην οικεία ακαδημαϊκή 
μονάδα και στην ΑΔΙΠ. 

14. Έχει την ευθύνη για τη συστηματική παρακολού¬ 
θηση και δημοσιοποίηση στον ιστότοπο του 

ιδρύματος των σχετικών με την αξιολόγηση του δια¬ 
δικασιών και των αποτελεσμάτων τους. 

15. Παρακολουθεί τους διεθνείς πίνακες κατάταξης, 
συντάσσει ενημερωτικές εκθέσεις και ανακοινώσεις για 
τη θέση του ΕΚΠΑ σε αυτούς σχεδιάζει δράσεις και ενέρ¬ 
γειες για τη βελτίωση της θέσης του Πανεπιστημίου σε 
αυτούς, επικοινωνεί και, κατά το δυνατόν, συνεργάζεται 
με τα στελέχη των οργανισμών που συντάσσουν τους 
πίνακες κατάταξης. 

16. Συμμετέχει στις ενημερωτικές συναντήσεις της 
ΑΔΙΠ και αναλαμβάνει τη διαδικασία ενημέρωσης των 
ΟΜΕΑ των Τμημάτων του ΕΚΠΑ για τις αλλαγές σε θέ¬ 
ματα διαδικασιών διασφάλισης ποιότητας των Πανεπι¬ 
στημίων. 

17. Συντάσσει και προτείνει ετήσιο χρονοδιάγραμμα 
και προγραμματισμό δράσεων, και είναι υπεύθυνη για τη 
σύνταξη του ετήσιου απολογισμού δράσεων. 

Άρθρο 8 

Συγκρότηση της ΜΟΔΙΠ ΕΚΠΑ 

1. Σύμφωνα με το άρθρο 14 του ν. 4009/2011, όπως 
αυτό τροποποιήθηκε από τις διατάξεις του άρθρου 13, 
παρ. 2 εδάφιο ιβ του ν. 4485/2017 η ΜΟ.ΔΙ.Π. συγκρο¬ 
τείται με απόφαση της Συγκλήτου του Ιδρύματος και 
αποτελείται από: 

(α) Την/τον Πρύτανη ή μια/έναν από τις/τους αναπλη- 
ρώτριες/ωτέςτης/του, ως Πρόεδρο, 

(β) Πέντε καθηγήτριες/ητέςτου Α.Ε.Ι., 


(γ) Μία/έναν εκπρόσωπο κάθε κατηγορίας προσωπι¬ 
κού (διοικητικού προσωπικού, Ειδικού Εκπαιδευτικού 
Προσωπικού - Ε.Ε.Π., Εργαστηριακού Διδακτικού Προ¬ 
σωπικού - Ε.ΔΙ.Π. και Ειδικού Τεχνικού Εργαστηριακού 
Προσωπικού - Ε.Τ.Ε.Π.), με δικαίωμα ψήφου όταν συζη- 
τούνται θέματα της αντίστοιχης κατηγορίας προσωπι¬ 
κού, μια/έναν εκπρόσωπο των προπτυχιακών φοιτητών 
και μια/έναν εκπρόσωπο των μεταπτυχιακών φοιτητών 
και υποψήφιων διδακτόρων, εφόσον υπάρχουν, ως μέλη 

2. Τα ανωτέρω μέλη της ΜΟ.ΔΙ.Π συνιστούν τη Διοι¬ 
κούσα Επιτροπή της, η οποία εργάζεται και λαμβάνει 
αποφάσεις για τα θέματα που αφορούν την οργάνωση, 
υλοποίηση, εφαρμογή και παρακολούθηση του Εσωτε¬ 
ρικού Συστήματος Διασφάλισης Ποιότητας 

3. Η διαδικασία ορισμού των εκπροσώπων των προ¬ 
πτυχιακών και των μεταπτυχιακών φοιτητών, των υπο¬ 
ψηφίων διδακτόρων και των λοιπών κατηγοριών προ¬ 
σωπικού, πραγματοποιείται με αποκλειστική ευθύνη των 
αντίστοιχων συλλόγων των ανωτέρω κατηγοριών και σε 
κάθε περίπτωση σύμφωνα με τα προβλεπόμενα στην 
ισχύουσα νομοθεσία. Μη ορισμός τέτοιων εκπροσώπων 
δεν συνιστά λόγο μη λειτουργίας της ΜΟΔΙΠ. 

4. Η θητεία των μελών της ΜΟ.ΔΙ.Π. είναι τετραετής. Ο 
εκπρόσωπος των προπτυχιακών φοιτητών και ο εκπρό¬ 
σωπος των μεταπτυχιακών φοιτητών και των υποψηφί¬ 
ων διδακτόρων ορίζονται με ετήσια θητεία. Η σύνθεση 
της ΜΟ.ΔΙ.Π. δεν μεταβάλλεται λόγω νόμιμων αδειών 
των μελών της, εάν αυτές δεν ξεπερνούν το ένα (1) έτος. 

5. Η αντικατάσταση μέλους της ΜΟ.ΔΙ.Π. πριν από τη 
λήξη της θητείας του είναι δυνατή σε περίπτωση σοβα¬ 
ρού κωλύματος, το οποίο θα πρέπει να τεκμηριώνεται. 

6. Η ΜΟ.ΔΙ.Π. μπορεί να λειτουργήσει, όχι όμως πέρα 
από ένα τρίμηνο, εάν κάποια από τα μέλη εκλείψουν 
ή αποχωρήσουν για οποιονδήποτε λόγο ή απολέσουν 
την ιδιότητα βάσει της οποίας ορίστηκαν, εφόσον κατά 
τις συνεδριάσεις της τα λοιπά μέλη επαρκούν ώστε να 
υπάρχει απαρτία. 

7. Η ΜΟ.ΔΙ.Π ΕΚΠΑ υποστηρίζεται επιστημονικά και 
διοικητικά από τον Γραμματέα της ο οποίος είναι μό¬ 
νιμος υπάλληλος ή ΙΔΑΧ, τοποθετημένος στο Γραφείο 
Πρύτανη ή στο Γραφείου του ορισμένου από τον Πρύ¬ 
τανη Αναπληρωτή Πρύτανη ή εκλεγμένου Αντιπρύτανη 
Ακαδημαϊκών Υποθέσεων. Ο Γραμματέας της ΜΟ.ΔΙ.Π 
ασκεί συντονιστικό ρόλο, υποστηρίζει διοικητικά και 
επιστημονικά το έργο της ΜΟ.ΔΙ.Π. θα πρέπει να έχει 
σημαντική γνώση κι εμπειρία σε θέματα αξιολόγησης και 
διασφάλισης ποιότητας. Ο ορισμός του Γραμματέα γίνε¬ 
ται με απόφαση τηςΔιοικούσας Επιτροπής της ΜΟ.ΔΙ.Π 
ΕΚΠΑ η οποία επικυρώνεται με απόφαση του Πρύτανη. 

8. Η ΜΟ.ΔΙ.Π ΕΚΠΑ δύναται να υποστηρίζεται διοι¬ 
κητικά και τεχνικά από υπαλλήλους ή/και εξωτερικούς 
συνεργάτες οι οποίοι συνιστούν την Ομάδα Διοικητικής 
και Τεχνικής Υποστήριξης. 

Άρθρο 9 

Συνεδριάσεις - Συναντήσεις της ΜΟ.ΔΙ.Π ΕΚΠΑ 

1. Η Μονάδα Διασφάλισης Ποιότητας συνεδριάζει 
ύστερα από πρόσκληση που απευθύνει στα μέλη της 
ο Πρόεδρός της. 

2. Η πρόσκληση με τα θέματα της ημερήσιας διάταξης 
διανέμεται στα μέλη της Μονάδας Διασφάλισης Ποιό¬ 
τητας το αργότερο 48 ώρες πριν από τη συνεδρίαση. 
Στο ανωτέρω χρονικό διάστημα έχουν δικαίωμα και τα 
υπόλοιπα μέλη της ΜΟ.ΔΙ.Π να υποβάλλουν δέματα που 
επιθυμούν να συμπεριληφθούν στην ημερήσια διάταξη. 

3. Στις συνεδριάσεις μετέχουν κατόπιν προσκλήσεως 
οι εκλεγμένοι εκπρόσωποι στη ΜΟ.ΔΙ.Π κάθε κατηγορίας 
προσωπικού του ιδρύματος, με την οποία συνεργάζε¬ 
ται η ΜΟ.ΔΙ.Π. Οι εν λόγω εκπρόσωποι έχουν δικαίωμα 
ψήφου όταν συζητούνται θέματα που αφορούν την κα¬ 
τηγορία τους. 

4. Στις συνεδριάσεις μετέχουν, χωρίς δικαίωμα ψήφου, 
ο Γραμματέας της ΜΟ.ΔΙΠ, ως Υπεύθυνος της Ομάδας 
Διοικητικής και Τεχνικής Υποστήριξης, ο οποίος και τηρεί 
τα πρακτικά των συνεδριάσεων. 

5. Οι αποφάσεις αναρτώνται στην Ιστοσελίδα της 
ΜΟ.ΔΙ.Π ΕΚΠΑ 

6. Τηρείται βιβλίο πρακτικών των συνεδριάσεων της 
ΜΟ.ΔΙ.Π. Τα πρακτικά της κάθε συνεδρίασης υπογρά¬ 
φονται από όλα τα παρόντα στη συνεδρίαση μέλη της 
ΜΟ.ΔΙ.Π. 

7. Όλη η αλληλογραφία που διακινείται ανάμεσα στη 
ΜΟ.ΔΙ.Π. και σε άλλες υπηρεσίες εντός και εκτός του 
Ιδρύματος, υπογράφεται από την/τον Πρόεδρο της 
ΜΟ.ΔΙ.Π. και φέρει το λογότυπο της ΜΟ.ΔΙ.Π. 

Άρθρο 10 

Διοικητική -Τεχνική Υποστήριξη ΜΟΔΙΠ ΕΚΠΑ 

1. Η Ομάδα διοικητικής και τεχνικής υποστήριξης της 
ΜΟ.ΔΙ.Π ΕΚΠΑ θα συνδράμει στον σχεδίασμά και την 
εφαρμογή του Εσωτερικού Συστήματος Διασφάλισης 
Ποιότητας του ΕΚΠΑ και την πιστοποίηση των προγραμ¬ 
μάτων σπουδών. Στο έργο της περιλαμβάνεται μετα¬ 
ξύ των άλλων η επιστημονική, τεχνική και διοικητική 
υποστήριξη της ΜΟ.ΔΙ.Π ΕΚΠΑ, η υποστήριξη και ορ¬ 
γάνωση των δράσεων προβολής και δημοσιότητας, η 
συμβουλευτική υποστήριξη των ΟΜΕΑ των τμημάτων, 
η οργάνωση της επικοινωνίας με την Αρχή Διασφάλισης 
Ποιότητας, η αρχειοθέτηση και ταξινόμηση του υλικού 
που προκύπτει κατά τη διαδικασία της πιστοποίησης των 
προγραμμάτων σπουδών και του ΕΣΔΠ, η γραμματεια¬ 
κή υποστήριξη στη σύνταξη εγγράφων και εκθέσεων, 
η ενημέρωση του πληροφοριακού συστήματος με τα 
δεδομένα και τα στοιχεία των ερωτηματολογίων, η τε¬ 
χνική υποστήριξη σε θέματα συμπλήρωσης τεχνικών 
δελτίων και λοιπών υποχρεώσεων του Πανεπιστημίου 
και της ΜΟ.ΔΙ.Π απέναντι στους φορείς με τους οποίους 
συνεργάζεται. 

2. Επικεφαλής της Ομάδας Διοικητικής και Τεχνικής 
Υποστήριξης είναι ο Γραμματέας της ΜΟ.ΔΙ.Π ΕΚΠΑ. Οι 
Υπάλληλοι - Συνεργάτες Διοικητικής και Τεχνικής Υπο¬ 
στήριξης της Μονάδας Διασφάλισης Ποιότητας διαχω¬ 
ρίζονται σε αυτούς που παρέχουν διοικητικό έργο και 
σε αυτούς που παρέχουν τεχνική υποστήριξη στο πλη¬ 
ροφοριακό σύστημα του ΕΣΔΠ. 


3.0 Γραμματέας της Μονάδας Διασφάλισης Ποιότητας 
έχει τις κάτωθι αρμοδιότητες και εργασίες 

(α) Είναι ο συνδετικός κρίκος μεταξύ του Προέδρου και 
των μελών της ΜΟ.ΔΙ.Π, με τις λοιπές Πρυτανικές Αρχές 
και με τις ΟΜΕΑ των τμημάτων, καθώς και με τις υπη¬ 
ρεσίες του Πανεπιστημίου με τις οποίες συνεργάζεται 
η ΜΟ.ΔΙ.Π. (Ειδικός Λογαριασμός Κονδυλίων Έρευνας, 
Τμήμα Μηχανογράφησης, Γενική Διεύθυνση Εκπαίδευ¬ 
σης κ.α). 

(β) Συμμετέχει ενεργά στη συγγραφή εκθέσεων αυτοα- 
ξιολόγησης σε ιδρυματικό επίπεδο (Έκθεση Εσωτερικής 
Αυτοαξιολόγησης Ιδρύματος, Ενδιάμεση Έκθεση Διετίας 
και όλων των κειμένων που απαιτούνται για την ενημέ¬ 
ρωση της Κεντρικής Διοίκησης και της ΑΔΙΠ). 

(γ) Είναι Υπεύθυνος της Ομάδας Εργασίας που θα συ- 
ντάξει το Εσωτερικό Σύστημα Διασφάλισης Ποιότητας 
και θα υλοποιήσει σε συνεργασία με την ΑΔΙΠ την δια¬ 
δικασία πιστοποίησης του 

(δ) Παρακολουθεί την υλοποίηση των διαδικασιών 
εσωτερικής αξιολόγησης των επιμέρους Τμημάτων και 
προγραμμάτων σπουδών του Ιδρύματος, συνεργάζεται 
και επικοινωνεί με τις ΟΜΕΑ, συμμετέχει στη σύνταξη 
των Ενδιάμεσων Εσωτερικών Εκθέσεων Διετίας του 
Ιδρύματος, ενημερώνει τις πρυτανικές αρχές για θέματα 
που προκύπτουν κατά την υλοποίηση των διαδικασιών 
πιστοποίησης στο ίδρυμα. 

(ε) Συντονίζει και υποστηρίζει τις διαδικασίες εξωτερι¬ 
κής αξιολόγησης και πιστοποίησης των προγραμμάτων 
σπουδών τωνΤμημάτων του Ιδρύματος και του Εσωτερι¬ 
κού Συστήματος Διασφάλισης Ποιότητας του Ιδρύματος. 

στ) Παρακολουθεί τους διεθνείς πίνακες κατάταξης, 
συντάσσει ενημερωτικές εκθέσεις και ανακοινώσεις 
για τη θέση του ΕΚΠΑ σε αυτούς σχεδιάζει δράσεις και 
ενέργειες για τη βελτίωση της θέσης του Πανεπιστημίου 
σε αυτούς, επικοινωνεί με/ενδεχομένως ενημερώνει τα 
στελέχη των οργανισμών που συντάσσουν τους πίνακες 
κατάταξης. 

(ζ) Συμμετέχει στις ενημερωτικές συναντήσεις της 
ΑΔΙΠ και αναλαμβάνει τη διαδικασία ενημέρωσης των 
ΟΜΕΑ των Τμημάτων του ΕΚΠΑ για τις αλλαγές σε θέ¬ 
ματα διαδικασιών διασφάλισης ποιότητας των Πανεπι¬ 
στημίων, 

(η) Συντάσσει και προτείνει προς την ΜΟΔΙΠ ετήσιο 
χρονοδιάγραμμα και προγραμματισμό δράσεων, και εί¬ 
ναι υπεύθυνος για τη σύνταξη του ετήσιου απολογισμού 
δράσεων. 

(θ) Παρίσταται στις συνεδριάσεις της Διοικούσας 
Επιτροπής της ΜΟ.ΔΙ.Π, συγγράφει και τηρεί το βιβλίο 
πρακτικών, 

(ι) Επιβλέπει την εφαρμογή του Εσωτερικού Συστή¬ 
ματος Διασφάλισης Ποιότητας του Ιδρύματος από τα 
Τμήματα, 

(ια) Ενημερώνει τη ΜΟΔΙΠ και τις πρυτανικές αρχές 
για θέματα και προβλήματα που προκύπτουν κατά την 
υλοποίηση των διαδικασιών διασφάλισης ποιότητας στο 
ίδρυμα. 

4. Οι Υπάλληλοι - Συνεργάτες Διοικητικής Υποστήριξης: 

(α) Οργανώνουν την εύρυθμη και αποτελεσματική λει¬ 
τουργία της γραμματείας της ΜΟ.ΔΙ.Π με κύριο στόχο 
την παραλαβή, ταξινόμηση και αρχειοθέτηση των στοι¬ 
χείων και εκθέσεων που αποστέλλουν τα Τμήματα και 
την γραμματειακή υποστήριξη των μελών της Ομάδας 
Επιστημονικής Υποστήριξης (ΟΕΠΥ) της ΜΟ.ΔΙ.Π. 

(β) Αποστέλλουν επιστολές και έγγραφα της ΜΟ.ΔΙ.Π 
προςταΤμήματα καιτιςΟΜΕΑ, τις υπηρεσίες του Πανε¬ 
πιστημίου που συνεργάζονται ή /και συμμετέχουν στην 
αξιολόγηση, διακινούν σε συνεργασία με τα στελέχη της 
πληροφορικής το υλικό που πρέπει να αναρτηθεί στην 
ιστοσελίδα, οργανώνουν την επικοινωνία με την Αρχή 
Διασφάλισης Ποιότητας (ΑΔΙΠ) και οργανώνουν εκδη¬ 
λώσεις και δράσεις δημοσιότητας της ΜΟ.ΔΙ.Π. 

(γ) Παρακολουθούν σε συνεργασία με τον Γραμμα¬ 
τέα και την Διοικούσα Επιτροπή της ΜΟ.ΔΙ.Π ΕΚΠΑ την 
υλοποίηση των διαδικασιών εσωτερικής αξιολόγησης 
και πιστοποίησης των επιμέρους τομέων και προγραμ¬ 
μάτων σπουδών των Τμημάτων του ιδρύματος, συνερ¬ 
γάζονται και επικοινωνούν με τις ΟΜΕΑ, συμμετέχουν 
στη σύνταξη απαραίτητων εγγράφων του Ιδρύματος 
προς την ΑΔΙΠ. 

(δ) Οργανώνουν Δράσεις Προβολής και Δημοσιότητας 
(Ημερίδες, Συνέδρια κ.ά.) 

(ε) Παρακολουθούν την ορθή συμπλήρωση των εντύ¬ 
πων και την τήρηση των διαδικασιών του ΕΣΔΠ ΕΚΠΑ. 

(στ) Είναι υπεύθυνοι για τη διαχείριση και εφαρμογή 
τεχνικών δελτίων πράξεων που αφορούν τη ενδεχόμενη 
χρηματοδότηση της ΜΟΔΙΠ από το ΕΣΠΑ 

5. Οι Υπάλληλοι - Συνεργάτες Τεχνικής Υποστήριξης: 

(α) Ασχολούνται με τη Συντήρηση και αναβάθμιση του 

Πληροφοριακού Συστήματος της Μονάδας Διασφάλισης 
Ποιότητας ΕΚΠΑ με ενσωμάτωση των απαιτήσεων του 
ΕΣΔΠ. 

(β) Παρέχουν τεχνική υποστήριξη στις ΟΜΕΑ τωνΤμη- 
μάτων για τη χρήση του πληροφοριακού συστήματος 
της ΜΟΔΙΠ ΕΚΠΑ. 

(γ) Συνεργάζονται με την ΑΔΙΠ για τη σύνδεση με το 
Ενιαίο Πληροφοριακό της Σύστημα. 

(δ) Πραγματοποιούν αναβαθμίσεις και ενημερώσεις 
της ιστοσελίδας και του πληροφοριακού συστήματος 
της ΜΟ.ΔΙ.Π ΕΚΠΑ. 

Άρθρο 11 
Πόροι 

1. Η ΜΟ.ΔΙ.Π. και η βιωσιμότητα του ΕΣΔΠ ΕΚΠΑ στη¬ 
ρίζεται στη χρηματοδότηση από ίδιους πόρους του 
Πανεπιστημίου, από εθνικά, ευρωπαϊκά ή διεθνή χρη¬ 
ματοδοτικά προγράμματα, ενώ είναι δυνατή και η ανα¬ 
ζήτηση δωρεών και χορηγιών, εφόσον δεν επηρεάζεται 
η αμεροληψία του έργου της Μονάδας. 

2. Παράλληλα η διοίκηση του ΕΚΠΑ μεριμνά συνεχώς 
για την παροχή της αναγκαίας υποδομής και των ανθρώ¬ 
πινων πόρων για την εύρυθμη λειτουργία του ΕΣΔΠ και 
την απρόσκοπτη εφαρμογή της πολιτικής διασφάλισης 
ποιότητας στο Ίδρυμα. 


Άρθρο 12: 

Υποβολή ετήσιας εσωτερικής έκθεσης 
των ακαδημαϊκών μονάδων 
και λοιπών υπηρεσιών του Ιδρύματος 
στη ΜΟ.ΔΙ.Π. ΕΚΠΑ. 

1. Οι Ακαδημαϊκές Μονάδες (Τμήματα) του ΕΚΠΑ υπο¬ 
βάλλουν έως το τελευταίο δεκαπενθήμερο του Νοέμβρη 
την ετήσια εσωτερική τους έκθεση για το προηγούμενο 
ακαδημαϊκό έτος. 

2. Η ετήσια εσωτερική έκθεση περιλαμβάνει, σχόλια 
και διαπιστώσεις της Ομάδας Εσωτερικής Αξιολόγησης 
για την υλοποίηση του ακαδημαϊκού και ερευνητικού 
έργου του Τμήματος, αποτύπωση της υπάρχουσας κα¬ 
τάστασης (δυνατά και αδύνατα σημεία, ευκαιρίες και 
δυσκολίες), αποτύπωση με τη μορφή πινάκων, συγκε¬ 
ντρωτικών απογραφικών στοιχείων για τα προγράμμα¬ 
τα σπουδών, το εκπαιδευτικό και το ερευνητικό έργο, 
καθώς και για τις λοιπές υπηρεσίες που προσφέρονται 
από την ακαδημαϊκή μονάδα κατά τη διάρκεια ενός ακα¬ 
δημαϊκού έτους (δύο συνεχόμενα - χειμερινό και εαρινό- 
διδακτικά εξάμηνα). 

3. Τα απογραφικά δεδομένα συλλέγονται από το πλη¬ 
ροφοριακό σύστημα της ΜΟ.ΔΙ.Π. το οποίο είναι συνδε- 
δεμένο με πληροφοριακά συστήματα του Ιδρύματος και 
αντλεί από εκεί δεδομένα τα οποία καταχωρούνται από 
τις Γραμματείες και τις ΟΜΕΑ των Τμημάτων. Μέσω του 
πληροφοριακού συστήματος πραγματοποιούνται και οι 
αξιολογήσεις της εκπαιδευτικής διαδικασίας από τους 
φοιτητές μέσω της συμπλήρωσης των ηλεκτρονικών 
ερωτηματολογίων. 

Άρθρο 13: 

Ακαδημαϊκή Πιστοποίηση Προγραμμάτων Σπουδών 

1. Όπως ορίζεται στη νομοθεσία (άρθρο 66. παρ. 4 
ν. 4009/2011) η πιστοποίηση είναι διαδικασία εξωτερικής 
αξιολόγησης με βάση συγκεκριμένα, προκαθορισμένα, 
διεθνώς αποδεκτά και εκ των προτέρων δημοσιοποιη¬ 
μένα ποσοτικά και ποιοτικά κριτήρια και δείκτες. Σκο¬ 
πός της πιστοποίησης είναι η εξωτερική διασφάλιση 
της ποιότητας της ανώτατης εκπαίδευσης, καθώς και η 
αποτελεσματικότητα και διαφάνεια της συνολικής λει¬ 
τουργίας των Α.Ε.Ι. 

2. Η διαδικασία ακαδημαϊκής πιστοποίησης αποτελεί 
εξέλιξη και συνέχεια της διαδικασίας αξιολόγησης, όπως 
εφαρμόσθηκε στον πρώτο κύκλο εφαρμογής της. Βα¬ 
σίζεται στο ίδιες αρχές της Εσωτερικής και Εξωτερικής 
Αξιολόγησης που στην περίπτωση της Πιστοποίησης 
επικεντρώνεται στο πρόγραμμα σπουδών και καταλήγει 
σε συγκεκριμένη απόφαση. 

3. Η διαδικασία της Πιστοποίησης είναι αξιολόγηση 
(περιλαμβάνει εσωτερική αξιολόγηση του προγράμμα¬ 
τος σπουδών και εξωτερική αξιολόγηση από επιτροπή 
εμπειρογνωμόνων) η οποία καταλήγει σε συγκεκριμέ¬ 
νη αιτιολογημένη εισήγηση της επιτροπής εξωτερικής 
αξιολόγησης (θετική, θετική υπό όρους ή και αρνητική) 
προς την ΑΔΙΠ, η οποία λαμβάνει και την τελική από¬ 
φαση. Η όλη διαδικασία επικεντρώνεται στην ποιότητα 
και αποτελεσματικότητα των προγραμμάτων σπουδών 
και κατά κάποιο τρόπο μεταφέρει το κέντρο βάρους 

της αξιολόγησης από την αξιολόγηση των «εισροών», 
στην αξιολόγηση των ποιοτικών αποτελεσμάτων των 
«εκροών» (επίτευξη των στόχων και των μαθησιακών 
αποτελεσμάτων του προγράμματος σπουδών). 

Άρθρο 14 

Κριτήρια Ποιότητας 

και Πιστοποίησης Προγραμμάτων Σπουδών 

1. Στο Εγχειρίδιο Ποιότητας του ΕΣΔΠ ΕΚΠΑ κατα¬ 
γράφονται τα βασικά κριτήρια ελέγχου ποιότητας των 
προγραμμάτων σπουδών του Ιδρύματος. Τα κριτήρια 
προβλέπονται στο άρθρο 72 «Κριτήρια Πιστοποίησης» 
του ν.4009/2011 και θα αποτελέσουν τα κριτήρια πιστο¬ 
ποίησης των προγραμμάτων σπουδών του ΕΚΠΑ από την 
ΑΔΙΠ, όταν υλοποιηθεί στο άμεσο μέλλον η διαδικασία. 

2. Τα Κριτήρια Πιστοποίησης είναι ιδίως τα ακόλουθα, 
όπως αυτά εξειδικεύονται και αναθεωρούνται απάτην ΑΔΙΠ: 

(α) Η ακαδημαϊκή φυσιογνωμία και ο προσανατολι¬ 
σμός του προγράμματος σπουδών, τα μαθησιακά απο¬ 
τελέσματα και τα επιδιωκόμενα προσόντα σύμφωνα με 
το Εθνικό Πλαίσιο 

(β) Προσόντων Ανώτατης Εκπαίδευσης 

(γ) Η δομή και η οργάνωση του προγράμματος σπου¬ 
δών, 

(δ) Η ποιότητα και αποτελεσματικότητα του διδακτι¬ 
κού έργου 

(ε) Η καταλληλότητα των προσόντων του διδακτικού 
προσωπικού, 

(στ) Η ποιότητα του ερευνητικού έργου κάθε ακαδη¬ 
μαϊκής μονάδας, 

(ζ) Ο βαθμός σύνδεσης της διδασκαλίας με την έρευνα, 

(η) Η ζήτηση στην αγορά εργασίας των αποκτώμενων 
προσόντων και 

(θ) Η ποιότητα των υποστηρικτικών υπηρεσιών, όπως 
οι διοικητικές υπηρεσίες, οι βιβλιοθήκες και οι υπηρεσίες 
φοιτητικής μέριμνας. 

Άρθρο 15 

Διαδικασία Πιστοποίησης του Εσωτερικού 

Συστήματος Διασφάλισης Ποιότητας (ΕΣΔΠ) 

του ΕΚΠΑ 

1. Η Πιστοποίηση του ΕΣΔΠ του Ιδρύματος διενεργεί- 
ται από την Αρχή Διασφάλισης και Πιστοποίησης της 
Ποιότητας στην Ανώτατη Εκπαίδευση (Α.Δ.Ι.Π). Η εν λόγω 
διαδικασία στοχεύει στο να επαληθεύσει την ύπαρξη 
και καλή λειτουργία του ΕΣΔΠ. Με απόφαση του Συμ¬ 
βουλίου της ΑΔΙΠ πιστοποιείται το Εσωτερικό Σύστημα 
Διασφάλισης Ποιότητας του ΕΚΠΑ, με βάση τις εκθέσεις 
της επιτροπής πιστοποίησης. 

2. Η πιστοποίηση του ΕΣΔΠ του Ιδρύματος διενεργείται 
από την Α.ΔΙ.Π. μετά από την ολοκλήρωση με επιτυχία 
της αντίστοιχης διαδικασίας Εξωτερικής Αξιολόγησης 
του Ιδρύματος. 

3. Η διαδικασία πιστοποίησηςτου ΕΣΔΠ του Ιδρύματος 
περιλαμβάνει τα εξής βήματα: 

(α) Η ΜΟ.ΔΙ.Π ετοιμάζει τα κάτωθι κείμενα/έγγραφα 
για το ΕΣΔΠ: 


ι.Το κείμενο το οποίο αποτελεί σχέδιο της απόφασης 
για την «Οργάνωση, Δομή και Λειτουργία ΕΣΔΠ του 
ΕΚΠΑ» (ΦΕΚ με υπογραφή Πρύτανη). 

ιι. Το εγχειρίδιο ποιότητας του ΕΣΔΠ του ΕΚΠΑ. 

(β) Τα κείμενα αυτά διαβιβάζονται στον Πρύτανη του 
Ιδρύματος για να εισηγηθεί στην Σύγκλητο την έγκριση 
τους. 

(γ) Αποστέλλεται η απόφαση της Συγκλήτου για την 
«Οργάνωση, Δομή και Λειτουργία ΕΣΔΠ του ΕΚΠΑ» για 
δημοσίευση σε ΦΕΚ. 

(δ) Μετά τη έκδοση του ΦΕΚ η ΜΟ.ΔΙ.Π πραγματοποιεί 
τις ενέργειες που προβλέπονται στο εγχειρίδιο ποιότη¬ 
τας (π.χ. έλεγχος των προτάσεων για την πιστοποίηση 
των ΠΠΣ) και προετοιμάζει τον φάκελο της πρότασης 
πιστοποίησης. 

(ε) Η πρόταση πιστοποίησηςτου ΕΣΔΠ ΕΚΠΑ υποβάλ¬ 
λεται στην ΑΔΙΠ μετά τη σχετική δημόσια πρόσκληση 
υποβολές προτάσεων πιστοποίησης για ΕΣΔΠ. 

(στ) Η Αρχή πραγματοποιεί τον τεχνικό έλεγχο της 
πρότασης και επικοινωνεί με την ΜΟΔΙΠ του Ιδρύματος 
για ενδεχόμενες διορθώσεις. 

(ξ) Όταν ολοκληρωθούν οι διορθώσεις η Αρχή συ¬ 
γκροτεί επιτροπή πιστοποίησης για την αξιολόγηση του 
εσωτερικού συστήματος διασφάλισης της ποιότητας του 
Ιδρύματος. 

(η) Η επιτροπή πιστοποίησης αξιολογεί την ποιότητα 
του εσωτερικού συστήματος διασφάλισης της ποιότητας 
του ιδρύματος, με βάση τα προκαθορισμένα κριτήρια, 
μελετά το υλικό και τα στοιχεία που θέτει υπόψη της η 
Αρχή και επισκέπτεται, όταν απαιτείται, το Ίδρυμα. Η 
ίδια επιτροπή πιστοποίησης μπορεί: α) να αξιολογεί πε¬ 
ρισσότερα από ένα προγράμματα σπουδών, ιδίως αν η 
ολοκλήρωση του ενός είναι προϋπόθεση για την εισαγω¬ 
γή στο άλλο και β) να αξιολογεί συναφή προγράμματα 
σπουδών ή τα εσωτερικά συστήματα διασφάλισης της 
ποιότητας διαφορετικών ιδρυμάτων. 

(θ) Η επιτροπή πιστοποίησης συντάσσει έκθεση πι¬ 
στοποίησης, η οποία υποβάλλεται στο Συμβούλιο της 
Αρχής, προκειμένου να εκδοθεί και να δημοσιοποιηθεί 
η απόφαση πιστοποίησης. 

4. Η απόφαση του Συμβουλίου της Αρχής μπορεί να 
είναι θετική, θετική υπό όρους ή αρνητική. Η διάρκεια 
ισχύος της απόφασης πιστοποίησης του ΕΣΔΠ ΕΚΠΑ δεν 
μπορεί να υπερβαίνει τα οκτώ έτη. 

Άρθρο 16: 

Έναρξη Ισχύος 

Η ισχύςτης παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η πράξη αυτή να δημοσιευθεί στην Εφημερίδα της 
Κυβερνήσεως 

Αθήνα, 17 Ιανουάριου 2018 

Ο Πρύτανης 

ΜΕΛΕΤΙΟΣ - ΑΘΑΝΑΣΙΟΣ ΔΗΜΟΠΟΥΛΟΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























